Správa  z  10. zasadnutia Medzivládnej komisie
pre obchodno-hospodársku, vedecko-technickú a kultúrnu spoluprácu medzi Slovenskou republikou a Ruskou federáciou

Medzivládna komisia pre obchodno-hospodársku, vedecko-technickú a kultúrnu spoluprácu   medzi    Slovenskou  republikou  a Ruskou federáciou (MVK) sa  zišla v Moskve v dňoch  8.- 9. apríla 2002  sa na svojom desiatom zasadnutí.
Delegáciu Slovenskej republiky,  zloženú z  20 členov a  25  expertov z radov  zástupcov  rezortov,  inštitúcií  a podnikateľskej sféry,  viedol predseda slovenskej časti Medzivládnej komisie a  minister  hospodárstva  Slovenskej  republiky  Ľubomír  Harach   (zloženie slovenskej delegácie je v prílohe  Protokolu).
Delegáciu  Ruskej federácie,  zloženú z  21  členov  a  26 expertov z  radov  zástupcov rezortov, inštitúcií  a podnikateľskej sféry,  viedol predseda ruskej časti  Medzivládnej komisie,  vedúci Aparátu vlády Ruskej federácie  a  minister Igor Ivanovič Šuvaľov   (zloženie  ruskej delegácie je  v prílohe Protokolu).
Rokovanie plenárneho zasadnutia a  redakčných skupín vychádzalo z  vládou odsúhlasených   „Cieľov  pri  presadzovaní záujmov  Slovenskej republiky   v rámci  rokovania 10. zasadnutia MVK“,  ktoré  naplnili  jednotlivé  body programu rokovania Medzivládnej  komisie.  Osobitná pozornosť sa venovala príprave prerokovania jednotlivých bodov Protokolu. K tomu výraznou mierou prispelo aj zasadnutie slovenskej časti Medzivládnej komisie a zúčastnených expertov uskutočnené bezprostredne pred rokovaním 10. zasadnutia Medzivládnej komisie, dňa  7. apríla 2002. Prerokovanie a zjednotenie si   strategických  cieľov  Slovenskej republiky v  rámci spolupráce   medzi  Slovenskou republikou a Ruskou federáciou prinieslo, že  práca v jednotlivých redakčných skupinách sa uskutočnila bez problémov a slovenská delegácia v podstate  zapracovala všetky odsúhlasené  požiadavky do Protokolu.
         V priebehu  konania 10. zasadnutia  MVK sa  uskutočnili  protokolárne prijatia predsedu slovenskej časti Medzivládnej  komisie Ľubomíra Haracha  predsedom ruskej časti, vedúcim  Aparátu vlády a ministrom RF  Igorom Ivanovičom Šuvalovom, ministrom pre hospodársky rozvoj a obchod RF Germanom Oskarovičom Grefom,  ministrom priemyslu, vedy a technológií RF Iľjom Josifovičom Klebanovom a predsedom vlády Ruskej federácie Michailom Michailovičom Kasjanovom. V rámci protokolárnych prijatí sa prerokovali všeobecné  otázky  obchodno-hospodárskej a vedecko-technickej spolupráce,   ako aj   úlohy a ciele 10. zasadnutia MVK. Výsledky  rokovaní boli  zapracované do Protokolu z 10. zasadnutia Medzivládnej komisie. 
	Závery a odporúčania prijaté na 10. zasadnutí  MVK budú prínosom pre rozvoj  národného  hospodárstva  Slovenskej  republiky, smerujú k napomáhaniu plnenia  Programového vyhlásenie vlády SR,  zabezpečovaniu dodávok energetických a ďalších strategických  surovín pre slovenský priemysel,  rozvoju slovenského  vedecko-technického a priemyselného potenciálu. Budú  napomáhať  zvýšenie  exportu  slovenských   tovarov a služieb do Ruskej federácie prostredníctvom liberalizácie podmienok a odstraňovania technických  prekážok   vo   vzájomnom   obchode.    Prehĺbia   spoluprácu  v  oblasti  dopravy, 
cestovného ruchu, kultúry a školstva. Komisia považovala za účelné prijať návrh Medzinárodného študijno-vedeckého laserového centra MGU M.V. Lomonosova v Moskve a  Medzinárodného laserového centra v Bratislave na rozvoj slovensko-ruskej spolupráce v rámci organizovania vedeckých výskumov a prípravu vysokokvalifikovaných špecialistov v oblasti laserovej fyziky, kvantovej elektroniky a laserových technológií na obdobie 2002-2005. 
	Komisia ocenila zlepšenie spolupráce v oblasti kultúrnych stykov a odporučila naďalej zvyšovať úsilie pri ich podpore. V rámci rokovania redakčnej skupiny k bodu 9. „Spolupráca v oblasti kultúry, vedy a techniky“ bola otvorená otázka posúdenia možnosti realizácie projektov z oblasti kultúry s financovaním z prostriedkov zadlženosti Ruskej federácie voči Slovenskej republike.
Komisia v rámci hodnotenia plnenia úloh vyplývajúcich z 9. zasadnutia MVK vyzdvihla veľký význam zabezpečenia stability a  perspektív slovensko-ruskej spolupráce v oblasti ropného priemyslu uskutočňovanej na základe Dohody medzi vládou Slovenskej republiky a vládou Ruskej federácie o spolupráci v dlhodobých dodávkach  ruskej  ropy  do Slovenskej republiky, podpísanej  dňa 14. januára 1999  s  predpokladom dodávok ruskej ropy do Slovenskej republiky v rokoch  2000 až  2015 v objeme do 6 mil. ton ročne.     
	Medzivládna komisia odporučila rozpracovať projekty ďalšieho investovania ruského kapitálu do slovenského hospodárstva, predovšetkým spojené s výrobou pre ropný, plynárenský a energetický priemysel. Rokovala o návrhu posúdiť možnosť začatia financovania výstavby metra v Bratislave v celkovej hodnote 20 mil. USD,  obnovy  a predĺženia životnosti  lietadiel MIG 29 v celkovej hodnote 56 mil. USD a taktiež dodávky lodí ”rieka - more” v celkovej hodnote 88 mil. USD z prostriedkov zníženia zadlženosti  Ruskej  federácie  voči  Slovenskej republike.
Komisia vysoko ocenila dosiahnuté úspechy v rozvoji medziregionálnej spolupráce medzi Slovenskou republikou a Ruskou federáciou s cieľom rozšírenia slovensko-ruského obchodu, vytvárania spoločných podnikov a rozvoja ďalších foriem vzájomnej spolupráce. Zároveň ocenila prácu slovenských a ruských firiem, ktoré sa zúčastňujú na realizácii spoločných projektov v oblasti priemyslu a konštatuje, že počet realizovaných projektov sa zvyšuje.  Kladne hodnotila výsledky práce ”Informačno - certifikačného centra  Gosstandartu Ruska”  v Bratislave,  ktoré významnou mierou napomáha rozvoju vzájomného obchodu.
Výsledky rokovania boli zapracované do Protokolu z 10. zasadnutia Medzivládnej komisie pre obchodno-hospodársku, vedecko-technickú a  kultúrnu spoluprácu medzi Slovenskou republikou a Ruskou federáciou,  ktorý  je  súčasťou  predkladaného materiálu.  
	V závere zasadnutia  Komisie okrem  záverečného  protokolu bol  podpísaný Protokol medzi Ministerstvom financií SR a  Ministerstvom financií RF o upresnení objektovej zostavy Cyklotrónového centra Slovenskej republiky.

P R O T O K O L

10. zasadnutia Medzivládnej komisie 
pre obchodno-hospodársku, vedecko-technickú a kultúrnu spoluprácu
medzi Slovenskou republikou a Ruskou federáciou

V dňoch  8. – 9. apríla  2002 sa uskutočnilo v Moskve  10. zasadnutie Medzivládnej komisie pre obchodno-hospodársku, vedecko-technickú a  kultúrnu spoluprácu medzi Slovenskou republikou a Ruskou federáciou ( ďalej v texte Komisia ).
	Delegáciu Slovenskej republiky viedol predseda slovenskej časti Komisie, minister hospodárstva Slovenskej republiky Ľubomír Harach,  delegáciu Ruskej federácie viedol predseda ruskej časti Komisie,  vedúci Aparátu vlády Ruskej federácie – minister vlády Ruskej federácie Igor Ivanovič Šuvalov (zoznam účastníkov je v prílohe 1).
	Predsedovia národných častí Komisie  vyhodnotili  závery   9. zasadnutia Komisie,  navzájom  sa  informovali o sociálno-ekonomickom vývoji  Slovenska a Ruska a o  zložení príslušných častí Komisie na jej 10. zasadnutí (zoznam  členov slovenskej a ruskej časti Komisie je v prílohe 2 ).
	V priebehu zasadnutia boli  prerokované nasledovné otázky : 

I.    Odsúhlasenie a príprava slovensko-ruských medzivládnych   a medzirezortných  
        dokumentov na podpis
___________________________________________________________________________________________

1.1. Komisia berie na vedomie, že za obdobie po 9. zasadnutí Komisie boli podpísané:
	- Dohoda medzi Ministerstvom školstva SR a Ministerstvom vzdelávania RF o spolupráci v oblasti vzdelávania na roky 2001-2005   (12.11.2001 Moskva);
           -   Dodatok k Protokolu medzi vládou Slovenskej republiky a vládou Ruskej federácie ohľadne čiastočného zníženia  zadĺženosti bývalého ZSSR a Ruskej federácie voči Slovenskej republike z 24. júla 1997 prostredníctvom dodávok špeciálnej  techniky (12.11.2001, Moskva). 
1.2. Počas tohto zasadnutia Komisie bol podpísaný:
           -   Protokol medzi Ministerstvom financií Slovenskej republiky a Ministerstvom financií Ruskej federácie o upresnení objektovej zostavy Cyklotrónového centra  Slovenskej republiky,
	1.3  Komisia konštatuje,  že sú rozpracované návrhy nasledovných slovensko-ruských dokumentov:
           -  text návrhu Dohody medzi vládou Slovenskej republiky  a vládou Ruskej federácie o medzinárodnej automobilovej doprave -  parafovaný:
	-    Dohoda medzi vládou Slovenskej republiky a vládou Ruskej federácie o zabezpečení obojstranných záujmov pri využívaní a rozdelení práv na výsledky duševnej činnosti vrátane práva na  produkciu  dvojitého určenia; 
-   Dohoda medzi vládou Slovenskej republiky a vládou Ruskej federácie o spolupráci a vzájomnej pomoci v oblasti boja proti nezákonným finančným operáciám a  finančným operáciám, ktoré sú spájané s legalizáciou príjmov získaných nezákonným spôsobom (praním špinavých peňazí); 
	Komisia odporúča príslušným zmluvným stranám urýchliť práce na príprave vyššie uvedených  zmluvných dokumentov na podpísanie.
	1.4. Ruská strana prejavila záujem o uzatvorenie:
	-  novej Dohody medzi  vládou  Slovenskej   republiky  a   vládou Ruskej federácie o podpore a vzájomnej ochrane investícií v súlade s kritériami  WTO;
	-  Dohody medzi vládou Slovenskej republiky a vládou Ruskej federácie o ukončení výroby zbraní, vojenskej techniky a náhradných dielov v Slovenskej republike, podľa licencií bývalého ZSSR;
	- Dohody medzi vládou Slovenskej republiky a vládou Ruskej federácie  o zabránení nebezpečnej  vojenskej činnosti.
	1.5.  Slovenská strana prejavila záujem o uzatvorenie Dohody medzi vládou Slovenskej republiky a vládou Ruskej federácie o readmisii.

II.  Spolupráca    v oblasti   ropného  priemyslu   vrátane  otázok  dodávok  ropy z Ruskej 
      federácie do Slovenskej republiky

	2.1.  Komisia vyzdvihuje veľký význam zabezpečenia stability a  perspektív slovensko-ruskej spolupráce v oblasti ropného priemyslu uskutočňovanej na základe Dohody medzi vládou Slovenskej republiky a vládou Ruskej federácie o spolupráci v dlhodobých dodávkach  ruskej  ropy  do Slovenskej republiky,  podpísanej  14.januára 1999  s  predpokladom dodávok ruskej ropy do Slovenskej republiky   v rokoch  2000 až  2015 v objeme do 6 mil. ton ročne.     
V roku 2001 bolo  dodané z Ruskej federácie do Slovenskej republiky  5,4 mil. ton ropy.   
2.2.  Komisia berie na vedomie informáciu o privatizácii akciovej spoločnosti Transpetrol  a konštatuje, že na základe výsledkov medzinárodného tendra 49%  akciovej spoločnosti Transpetrol získala  ruská spoločnosť  ”Jukos”. V súčasnosti, v súlade s legislatívou Slovenskej republiky, sa uskutočňuje procedúra ukončenia obchodu.
            2.3.  Komisia  berie na vedomie, že ďalšiemu rozšíreniu spolupráce napomáha Protokol medzi vládou Slovenskej republiky a vládou Ruskej federácie zo 7. februára 2000  o spolupráci v oblasti tranzitu ropy z Ruskej federácie do tretích krajín  cez územie Slovenskej republiky.
            V roku 2001 objem tranzitu ruskej ropy cez územie Slovenskej republiky, okrem tranzitu do Českej republiky,   sa zvýšil a predstavoval  380 tis. ton.   
2.4.  Komisia konštatuje, že slovenské a ruské organizácie  vzájomne spolupracujú pri príprave medzinárodného projektu integrácie ropovodov ”Družba a Adria”, s cieľom vytvorenia dopravnej trasy prepravy ropy na svetové trhy cez prístav   ”Omišaľ”.
2.5. Komisia odporúča  pokračovať v príprave návrhu medzivládnej multilaterálnej  dohody  (Ruská federácia, Bielorusko, Maďarsko, Slovenská republika, Ukrajina, Chorvátsko)  o integrácii ropovodov   ”Družba  a Adria”  a urýchliť prípravy projektov využitia kapacít sústavy ropovodov ”Družba” a ”Adria” s cieľom  zvýšenia objemov tranzitu ruskej ropy.

III.	Spolupráca v oblasti plynárenského priemyslu

3.1. Komisia prikladá veľký význam slovensko - ruskej spolupráci v oblasti plynárenského priemyslu. 
3.2.  Komisia kladne hodnotí priebeh a výsledok procesu privatizácie akciovej spoločnosti  Slovenský plynárenský priemysel  a vyjadruje presvedčenie, že  účasť akciovej spoločnosti Gazprom  v rámci Konzorcia investorov bude mať pozitívny vplyv na rozvoj   slovensko-ruskej spolupráce v oblasti plynárenstva, ako aj na rozvoj privatizácie akciovej spoločnosti  Slovenský plynárenský priemysel.
3.3.  Komisia odporúča pokračovať v rozvoji činnosti spoločného podniku akciovej spoločnosti Slovrusgaz.
3.4.   Komisia berie na vedomie informáciu o stave budovania prepojenia  plynovodu  Kobryn - Veľké Kapušany a odporúča zainteresovaným organizáciám:  akciovej spoločnosti Gazprom  a akciovej spoločnosti  Slovenský plynárenský priemysel, pokračovať v rozpracovaní právnych, technických, komerčných a finančných podmienok.  
3.5.  Komisia berie na vedomie záujem slovenskej strany o rozvoj spolupráce s ruskými organizáciami  a odporúča akciovým spoločnostiam Nafta Gbely, Slovenský plynárenský priemysel a Gazprom  posúdiť návrh slovenskej strany v oblasti budovania nových a využitia existujúcich podzemných zásobníkov na území Slovenska.

IV.   Spolupráca v oblasti jadrovej energetiky

4.1.   Komisia konštatuje,  že  spolupráca v oblasti jadrovej energetiky prebieha úspešne.  
Organizácie obidvoch krajín pokračujú na zakončení nastavenia a uvedení  do prevádzky prvého dvojbloku  JE Mochovce.
    	4.2.  Ruská strana oznámila svoj záujem zúčastniť sa na dostavbe druhého dvojbloku  JE Mochovce.
Komisia odporúča organizáciám obidvoch krajín spoločne pokračovať na určení konkrétnych foriem a objemov možnej účasti ruských organizácií na dostavbe druhého dvojbloku  JE Mochovce.
4.3. Komisia berie na vedomie pripravenosť obidvoch krajín na podpísanie kontraktov pre zásobovanie JE Bohunice a JE Mochovce čerstvým jadrovým palivom na obdobie do roku 2006.
4.4. Komisia odporúča príslušným organizáciám obidvoch krajín vypracovať návrh dohody o zabezpečení jadrového palivového cyklu ako protiúčet za dodávky  tovarov do 30%  zo Slovenskej republiky do Ruskej federácie,   tiež na účet čiastočného zníženia zadĺženosti Ruskej federácie voči Slovenskej republike na dlhodobú perspektívu (do roku 2012).
	4.5.  Komisia odporúča slovenským a ruským organizáciám pokračovať v skúmaní možností spolupráce na výstavbe,  rekonštrukcii, modernizácii  a likvidácii jadrových elektrární v Ruskej federácií  a v tretích krajinách. 

V.    Spolupráca v oblasti priemyslu

5.1.	Komisia konštatuje, že v súlade s bodom 5.6 Protokolu 9.zasadnutia sa dňa 12.11.2001 v Moskve uskutočnila konferencia pre otázky spolupráce v oblasti priemyslu, ktorej sa zúčastnili  podnikateľské subjekty obidvoch strán. V rámci konferencie sa konala výstava exponátov slovenských a ruských podnikov.
	Konferencia a výstava boli organizované Pracovnou skupinou pre spoluprácu v oblasti priemyslu.
	Na otvorení konferencie sa zúčastnili členovia oficiálnej delegácie Slovenskej republiky  na čele s prezidentom Slovenskej republiky Rudolfom Schusterom.
5.2.  Komisia berie na vedomie zaradenie projektu ”Rekonštrukcia  závodu Kovohuty Krompachy na báze ruskej technológie tavby ” do zoznamu projektov spolupráce v oblasti priemyslu.       
5.3.  Komisia vysoko oceňuje prácu slovenských a ruských firiem, ktoré sa zúčastňujú na realizácii spoločných projektov v oblasti priemyslu a konštatuje, že počet realizovaných projektov sa zvyšuje.
	Komisia považuje za účelné pokračovať v upresňovaní zoznamu spoločných projektov pre spoluprácu v oblasti priemyslu s  prihliadnutím na finančné možnosti strán a jeho posúdení na treťom zasadnutí Pracovnej skupiny v oblasti priemyslu, ktoré sa uskutoční začiatkom  júna roku 2002  v Moskve.
5.4. Komisia považuje za účelné, aby  Pracovná skupina pre spoluprácu v oblasti priemyslu súčasne so vstupom veľkých ruských spoločností (GAZPROM, JUKOS) do slovenských podnikov, rozpracovala projekty  ďalšieho investovania kapitálu do slovenského hospodárstva, predovšetkým spojených s výrobou pre ropný, plynárenský a energetický priemysel.

VI.   Vojensko-technická spolupráca

6.1. Komisia  konštatuje záujem obidvoch strán o ďalší rozvoj vojensko-technickej spolupráce, vrátane zvýšenia objemu dodávok špeciálnej techniky do  Slovenskej republiky a tiež vykonanie opráv a modernizáciu v súlade s normami NATO.  Ide o techniku dodanú ako na účet zníženia zadĺženosti bývalého ZSSR a Ruskej federácie voči Slovenskej republike v objemoch, ktoré boli každoročne dohodnuté ministerstvami  financií obidvoch strán,  tak aj priamymi platbami v konvertabilných menách.
Komisia odporúča  nariadiť splnomocneným organizáciám, aby do konca mája  2002 uskutočnili rokovania a podpísali  nevyhnutné zmluvné dokumenty na dodávku  špeciálnej techniky  v roku 2002.
6.2. V rámci plnenia medzivládneho Protokolu  podpísaného 12. novembra 2001,  slovenská strana zašle do konca júna 2002 Výboru vojensko-technickej spolupráce Ruska objednávku na špeciálnu techniku  požadovanú dodať v roku 2003.
6.3. Komisia  odporúča uskutočniť  zasadnutie Pracovnej skupiny pre vojensko-technickú spoluprácu  v prvom štvrťroku  2003. Obidve  strany súhlasili   s tým, že licenčné vzťahy v oblasti výroby špeciálnej techniky, na základe predošlých licencií,  si vyžadujú vysporiadanie. S týmto cieľom sa strany  dohodli  na ukončení prác  spojených s prípravou  príslušnej medzivládnej dohody k podpísaniu v štvrtom štvrťroku 2002.

VII.	Priebeh realizácie Medzivládnej dohody o riešení zadĺženosti bývalého ZSSR
              a Ruskej federácie voči Slovenskej republike z 24. júna 1994

7.1.	Strany konštatovali, že v roku 2001  predstavovalo zníženie zadĺženosti Ruskej federácie  voči Slovenskej republike 125 mil. USD, čo v porovnaní   s  rokom 2000 predstavuje  zvýšenie o 92 mil. USD.
7.2. Strany posúdili priebeh realizácie a financovania projektov  výstavby Cyklotrónového centra a Laserového centra a vyzdvihli jeho význam. Súčasne sa ministerstvá financií oboch strán obracajú na ruské a slovenské organizácie, ktoré uskutočňujú realizáciu týchto projektov,  so žiadosťou  urýchliť podpis  zodpovedajúcich dodatkov ku kontraktom.  Strany  taktiež vyzdvihli  nevyhnutnosť urýchlenia podpísania nových  kontraktov, financovanie ktorých sa predpokladá  v roku 2002.
7.3.	Slovenská strana informovala ruskú stranu  o návrhu posúdiť možnosť začatia financovania výstavby metra v Bratislave v celkovej hodnote 20 mil. USD,  obnovy  a predĺženia životnosti  lietadiel MIG 29 v celkovej hodnote 56 mil. USD a taktiež dodávky lodí ”rieka-more” v celkovej hodnote 88 mil. USD z prostriedkov zníženia zadĺženosti  RF voči SR.
Ruská strana  uviedla, že posúdi možnosť financovania výstavby metra v Bratislave na účet  zníženia zadlženosti  RF voči SR,  ako aj  prostredníctvom poskytnutia štátneho úveru slovenskej strane a taktiež financovania náhradných dielov na lietadlá MIG 29 pre Ministerstvo obrany  SR  v druhom polroku 2002. 
7.4.  Komisia odporúča ministerstvám financií obidvoch strán v termíne do 30.novembra 2002 pripraviť návrh zmluvného dokumentu, ktorým sa určí objem vysporiadania zadlženosti Ruskej federácie voči Slovenskej republike v roku 2003.
7.5. Komisia odporúča urýchliť proces podpísania príslušných zmluvných dokumentov medzi Vnešekonombankou Moskva, Československou obchodnou bankou, a.s. Praha a Národnou bankou Slovenska o prevode účtov zadlženosti Ruskej federácie voči Slovenskej republike z Československej obchodnej banky, a.s. Praha do Národnej banky Slovenska.

VIII.	Regionálna spolupráca medzi krajmi Slovenskej republiky a subjektami Ruskej 
federácie
___________________________________________________________________________

	8.1. Komisia berie na vedomie dosiahnuté úspechy v rozvoji medziregionálnej spolupráce medzi Slovenskom a Ruskom s cieľom rozšírenia slovensko-ruského obchodu, vytvárania spoločných podnikov a rozvoja ďalších foriem vzájomnej spolupráce. 
	8.2.  Komisia oceňuje   aktivitu  spolupráce nasledovných subjektov Ruskej federácie so Slovenskom : miest  Moskvy a Sankt Peterburgu, republiky Tatarstan  a Baškortostan, Sverdlovskej, Kemerovskej a Omskej oblasti. Komisia podporuje  projekty rusko-slovenskej spolupráce, ktoré sú realizované v rámci  týchto subjektov  a  odporúča  aktivizovať spoluprácu  ďalších subjektov Ruskej federácie a slovenských krajov. 
8.3.  Komisia konštatuje, že po jej 9. zasadnutí boli uskutočnené štyri zasadnutia zmiešaných komisií.
Komisia berie na vedomie, že v roku 2002 je plánované uskutočnenie siedmich zasadnutí zmiešaných komisií a vyzdvihuje, že základné smery v medziregionálnej spolupráci zahrňujú oblasť malého a  stredného podnikania s dôrazom na vytváranie spoločných podnikov a kooperáciu výroby.
8.4.  Komisia berie na vedomie, že v druhom polroku 2002 sa uskutoční v Obchodno-technickom stredisku SR  a  ČR Čertanovo seminár o možnostiach malého a  stredného podnikania v Slovenskej republike za podpory Veľvyslanectva Slovenskej republiky v Ruskej federácii   a  za účasti Obchodnej a priemyselnej komory  Slovenskej republiky a Ruskej federácie.

IX.	Spolupráca v oblasti kultúry, vedy a techniky

9.1. Komisia konštatuje že v súlade s bodom 9.3 Protokolu z 9. zasadnutia MVK SR a RF bola vytvorená Pracovná skupina pre vedecko-technickú spoluprácu (PSVTS) a bol podpísaný  Štatút tejto Pracovnej skupiny.
Komisia berie na vedomie, že prvé zasadnutie PSVTS sa uskutočnilo 4. marca 2002 v Moskve. Výsledkom tohto zasadnutia je  vyhodnotenie výsledkov plnenia programu dvojstrannej vedecko-technickej spolupráce na roky 1999-2000 a prijatie odporúčania o vytvorení a realizácii Programu vedecko-technickej spolupráce na roky 2002-2004.
9.2. Komisia konštatuje, že sa určili nasledujúce základné smery dvojstrannej spolupráce v oblasti vedy a techniky, ktoré sú predmetom vzájomného záujmu:
-	energetika
-	nové materiály
-	dopravné systémy
-	informačné technológie (vrátane CALS-technológií)
-	biotechnológia
                          -          kvalita života, ochrana zdravia, výživa, ekológia. 
9.3.   Komisia odporúča Pracovnej skupine na tomto základe sformovať a pripraviť na podpísanie v druhom polroku 2002 Program vedecko-technickej spolupráce na roky 2002-2004. Komisia berie na vedomie, že Program sa môže spresňovať a dopĺňať, vychádzajúc z výsledkov plnenia jeho jednotlivých častí a predkladania nových projektov.
9.4. Komisia považuje za účelné prijať návrh Medzinárodného študijno-vedeckého laserového centra MGU  M.V. Lomonosova a  Medzinárodného laserového centra v Bratislave  na rozvoj slovensko-ruskej spolupráce v rámci organizovania vedeckých výskumov a prípravu vysokokvalifikovaných špecialistov v oblasti laserovej fyziky, kvantovej elektroniky a laserových technológií na obdobie 2002-2005 a odporúča Ministerstvám financií SR a RF prerokovať možnosť  financovania daného návrhu. 
9.5. Komisia berie na vedomie, že Pracovná skupina pre vedecko-technickú spoluprácu posúdila projekt ”Trvalo udržateľný rozvoj” vypracovaný slovenskou stranou a odporúča príslušným slovenským a ruským organizáciám pristúpiť k rozpracovaniu návrhov na jeho realizáciu, vrátane posúdenia možnosti jeho financovania z prostriedkov  zadĺženosti Ruskej federácie voči Slovenskej republike.
9.6. Komisia berie na vedomie informáciu OAO ”Atomenergoexport”  Moskva  a Úradu pre normalizáciu, metrológiu  a skúšobníctvo SR o priebehu  výstavby Cyklotrónového centra Slovenskej republiky.
9.7.  Komisia  odporúča OAO ”Atomenergoexport”  Moskva  a Úradu pre normalizáciu, metrológiu   a  skúšobníctvo Slovenskej republiky  vypracovať a podpísať príslušný doplnok ku  kontraktu č.85-015/70500  z  11. mája 1999   s cieľom upresnenia textu kontraktu a harmonogramu plnenia  a financovania prác výstavby Cyklotrónového centra SR.
9.8.  Komisia  považuje za účelné obnoviť výmenu vedecko-technickej literatúry medzi slovenskou a ruskou stranou  a dodávky literatúry aj na účet zníženia zadĺženosti Ruskej federácie voči Slovenskej republiky.
9.9 Komisia  kladie dôraz na plnenie Programu  spolupráce v oblasti kultúry medzi   Ministerstvom kultúry Slovenskej republiky a  Ministerstvom kultúry Ruskej federácie na roky 2000 až 2004. 
Komisia berie na vedomie plán výmeny expertov rezortov kultúry schválený  ministrami kultúry obidvoch krajín.
	9.10. Komisia odporúča  slovenským a ruským  organizáciám, ktoré uskutočňujú     kultúrne styky,  zvýšiť úsilie pri  rozširovaní  kultúrnych aktivít a spolupráce,  koordináciou   a finančnou podporou  ministerstiev kultúry obidvoch strán,  berúc do úvahy závery a odporúčania dohodnuté počas stretnutia ministrov kultúry oboch krajín  v januári 2002 v Slovenskej republike.

X.     Ďalšie otázky obojstranného záujmu

Spolupráca v oblasti normalizácie, metrológie a skúšobníctva

10.1.  Komisia berie na vedomie, že všetky úlohy Protokolu  9. zasadania Komisie v oblasti normalizácie, metrológie  a skúšobníctva boli splnené. 
10.2.  Komisia berie na vedomie, že spolupráca v oblasti certifikácie sa  uskutočňovala na základe Dohody medzi Úradom pre normalizáciu, metrológiu a skúšobníctvo Slovenskej republiky  a Gosstandartom  Ruskej federácie  zo dňa 21.7.1994.  Základňu spolupráce v tejto oblasti rozšírila Dohoda medzi Ministerstvom hospodárstva Slovenskej republiky a Gosstandartom  Ruskej federácie  zo dňa 19.6.2000, ako aj Pamätný zápis z rokovania zástupcov Úradu pre normalizáciu, metrológiu a skúšobníctvo Slovenskej republiky  a Gosstandartu  Ruskej federácie pre normalizáciu a metrológiu  zo dňa 18.12.2001.
10.3. Komisia kladne oceňuje výsledky práce ”Informačno - certifikačného centra  Gosstandartu Ruska”  v Bratislave,  ktoré významnou mierou napomáha rozvoju vzájomného obchodu.
   10.4.  Komisia odporúča Gosstandartu Ruska zabezpečiť prípravu štyroch slovenských špecialistov z akreditovaných slovenských skúšobní na funkciu ”Expert v systéme GOST R”.
   10.5. Komisia odporúča pokračovať v spolupráci v oblasti metrologického zabezpečenia.

Spolupráca v oblasti dopravy

10.6.	Slovenská strana požiadala ruskú stranu o vydanie  doplňujúcich povolení  na nákladnú automobilovú dopravu  do a z tretích  krajín.
Ruská strana  preskúma túto otázku a svoje rozhodnutie  oznámi v čo najkratšej dobe.
10.7.  Obidve strany,  ako členovia Dunajskej komisie, sa dohodli na spoločnej činnosti  pri obnove  priamej lodnej dopravy  po rieke Dunaj,  harmonizácie pravidiel  prepravy  nákladov a pravidiel  plavby.
10.8.  Strany preskúmajú možnosti spoločného využívania prekládok v slovenských prístavoch Komárno a Bratislava, ruských prístavoch  Azov a Rostov na Done  ako základní a taktiež flotily slovenských a ruských  plavebných spoločností na prepravu nákladov  z Donu na Dunaj a opačne  s poskytnutím  režimu   najvyšších   výhod  na obojstrannom princípe.
10.9.	Strany preveria  možnosť dodávky lodí typu rieka-more začínajúc rokom 2003, ktoré sa  postavia v ruských lodeniciach na účet  zníženia zadĺženosti  Ruskej federácie voči Slovenskej republike a  ich  následným prenájmom s prioritným právom predaja  ruským lodiarskym  organizáciám.
10.10.	Slovenská strana navrhla preskúmať otázky o prepravných objemoch nákladov železnicou z Ruskej federácie cez Ukrajinu na Slovensko  a tranzitom cez  SR do tretích krajín.
Slovenská strana vyslovila pripravenosť  pozvať ruských a ukrajinských špecialistov na detailnejšie rozpracovanie  daných otázok.
	10.11. Slovenská strana informovala o  dodávkach  náhradných dielov  pre lokomotívy ČME-3, o oprave lokomotív v slovenských závodoch a možnosti vytvorenia spoločných slovensko-ruských podnikov na opravu lokomotív.
            Ruská  strana  prerokuje danú otázku so zainteresovanými podnikmi a  bude informovať slovenskú stranu o výsledkoch rokovania  do jedného mesiaca.
            10.12.  Slovenská strana predložila   možnosť  obnovy kontraktov  na dodávku  strojov  na zemné práce SZP-600.R   a  strojov Railvac Fatra, ktoré sú určené na priebežnú údržbu železničného zvršku.
             Ruská strana bude  informovať slovenskú stranu  o prijatom riešení danej otázky  do jedného mesiaca.
10.13.	Slovenská strana navrhla ruskej strane, že v prípade záujmu môže uskutočniť  overenie výhybky s elektrohydraulickým prevodom na ruských železniciach. 
Ruská strana preskúma daný návrh a dá odpoveď slovenskej strane do dvoch mesiacov po zasadnutí Komisie. 

Spolupráca v oblasti pôdohospodárstva

10.14.	Komisia  odporúča rozvíjať spoluprácu v agropotravinárskej  oblasti na úrovni regiónov Ruskej federácie . Strany si budú pomáhať pri rozvíjaní vzájomne výhodnej spolupráce v oblasti rastlinnej  a živočíšnej výroby a pri zakladaní spoločných podnikov. Strany sa navzájom informovali o možnom exporte agropotravinárskej produkcie.
10.15. Komisia odporúča Ministerstvu pôdohospodárstva Slovenskej republiky a Ministerstvu poľnohospodárstva Ruskej federácie pomáhať pri organizovaní vzájomných misií podnikateľov a organizovaní ich účasti na poľnohospodárskych výstavách.
	Komisia berie na vedomie, že slovenská strana pozvala ruskú stranu zúčastniť sa na výstave Agrokomplex Nitra v auguste 2002. Slovenská strana sa na základe  pozvania zúčastní na Ruskej agropriemyselnej výstave v októbri 2002 v Moskve.
10.16.  Komisia konštatovala záujem slovenských podnikov o nadviazanie spolupráce v sektore potravinárstva s ruským agropriemysleným komplexom pri využití nových technológií.
10.17.  Komisia odporúča Ministerstvu pôdohospodárstva Slovenskej republiky a Ministerstvu poľnohospodárstva Ruskej federácie pripraviť  návrh pracovného programu vedecko-technickej spolupráce v oblasti agropriemyselného komplexu na roky 2003-2005.       

Spolupráca v oblasti stavebníctva

10.18.  Komisia odporúča  organizáciám oboch krajín pokračovať v práci na spoločnej realizácii investičných projektov a projektov za podmienok poskytnutia leasingu,  finančného alebo tovarového úveru v bytovo-komunálnom komplexe.
10.19. Komisia odporúča ruskej strane (Gosstroj Ruska) posúdiť  možnosti  využitia skúseností  slovenského   stavebníctva  na  zavedenie európskych systémov rekonštrukcie   a zatepľovania obytných domov.
10.20.  Komisia odporúča slovenskej strane  (Ministerstvo výstavby a regionálneho rozvoja SR) dopracovať   projekty na výstavbu závodov na výrobu minerálnej vaty a tehelní a predložiť kompletnú projekčnú dokumentáciu.

 Spolupráca v oblasti obchodu

10.21. Komisia odporúča pokračovať v dvojstranných konzultáciách s  cieľom postupného odstránenia tarifných a netarifných bariér vo vzájomnom obchode.

 Spolupráca v oblasti  cestovného ruchu

10.22. Slovenská strana vyjadrila záujem zriadiť v roku 2003 zastúpenie Slovenskej agentúry pre cestovný ruch  v Moskve.

XI.     Organizačné otázky v činnosti Medzivládnej komisie

	Predsedovia národných častí Komisie sa dohodli uskutočniť  nasledujúce zasadnutie v Bratislave v druhom štvrťroku 2003. Konkrétny termín uskutočnenia tohto zasadnutia bude odsúhlasený dodatočne, najneskôr mesiac pred jeho konaním.

	Komisia uložila zodpovedným tajomníkom národných častí najneskôr mesiac pred zasadnutím pripraviť návrh jeho programu a dohodnúť organizačné otázky spojené s uskutočnením  zasadnutia 

	Dané v Moskve 9. apríla 2002  v dvoch vyhotoveniach, každé v slovenskom a ruskom jazyku, pričom obidva texty majú rovnakú platnosť.

Predseda slovenskej časti				            Predseda ruskej časti
Medzivládnej komisie pre			            	Medzivládnej komisie pre 
obchodno-hospodársku,				            obchodno-hospodársku,
vedecko-technickú a	kultúrnu				vedecko-technickú a kultúrnu
spoluprácu medzi Slovenskou	                                   spolupráci medzi Slovenskou 
republikou a Ruskou federáciou	                                   republikou a Ruskou federáciou

			 

_______________________________		        ____________________________
           Ľubomír     Harach				 	        Igor  Ivanovič  Šuvalov

Príloha č.1
ZLOŽENIE
slovenskej delegácie na 10. zasadnutí
 Medzivládnej komisie pre obchodno-hospodársku, vedecko-technickú a kultúrnu spoluprácu 
medzi Slovenskou republikou a Ruskou federáciou 

Členovia oficiálnej delegácie:

1. Ľubomír Harach	predseda slovenskej časti MVK
minister hospodárstva SR	
2. Miroslav Mečár	tajomník slovenskej časti MVK 
riaditeľ 3.teritoriálneho odboru MH SR	
3. Vladimil Podstránsky	štátny tajomník MF SR 	
4. Jozef Pivarči	štátny tajomník MO SR	
5. Milan Gacík	štátny tajomník MK SR	
6. Michal Balog	štátny tajomník MDPT SR	
7. László Könözsi	štátny tajomník MP SR	
8. Martin Fronc	štátny tajomník MŠ SR	
9. Igor Furdík	mimoriadny a splnomocnený veľvyslanec SR v RF	
10. Ján Michalko	vedúci úradu  MV SR	
11. Vojtech Pánik	generálny riaditeľ sekcie priemyslu MH SR	
12. Oľga Miháliková 	zástupkyňa riaditeľa 3.TEO MZV SR	
13. Jozef Ohradzanský	vrchný radca MVRR SR 	
14. Vladimír Taraba	vedúci OBEO ZÚ SR V Moskve	
15. Michal Borguľa	viceguvernér, EXIM banka SR 	
16. Július Kostolný
17. Štefan Czucz	podpredseda SOPK, generálny riaditeľ Martimex, a.s.
generálny riaditeľ Transpetrol, a.s. 	
18. Miroslav Lapuník	generálny riaditeľ SPP, a.s.	
19. Vincent Pillár	generálny riaditeľ SE, a.s.	
20. Jozef Sandtner	riaditeľ CC SR	

 	 	

Experti: 

1.  Ivan Horvát	riaditeľ odboru nákupu ropy, Slovnaft, a.s.	
2.  Martin Zlocha	riaditeľ kancelárie GR, Transpetrol a.s. Bratislava 	
3.  Pavol Ponca	vrchný radca pre obchod, Slovenské elektrárne a.s.	
4.  Daniel Šulík	námestník generálneho riaditeľa, SLOVRUSGAZ 	
5.  Aida Malá	manažér, SLOVRUSGAZ	
6.  Štefan Prekop  	predseda predstavenstva a generálny riaditeľ MATADOR a.s. Púchov	
7.  Dušan Raduška	riaditeľ úseku pre obchod a marketing SPP a.s. Bratislava	
8.  Juraj Antal	riaditeľ Compel Rail a.s. Martin 	
9. Štefan Koman 	stratégia a rozvoj Nafta Gbely a.s. 	
10. Jozef Dolník 	generálny riaditeľ INVEST EFEKT s.r.o. Hlohovec 	
11. Mikuláš Milko	generálny riaditeľ HYDROTOUR a.s. Bratislava	
12. Marián Podpera 	výkonný riaditeľ  Dubnica nad Váhom plus Dubnica               	
13. Marta Jarolínová 	oddelenie správy a vymáhania zahraničných pohľadávok štátu MF SR	
14. Jaromír Košin 	generálny riaditeľ sekcie poľnohospodárstva, potravinárstva 
a obchodu MP SR	
15. Andrea Krempaská 	teritorialistka odboru zahraničných vzťahov MP SR	
16. Peter Dobranský	vládny radca odboru metodiky a odborných činností VS MV SR	
17. Vladimír Chvostík	špecialista Akvizičného výboru MO SR	
18. Ján Jankela 	odbor vedecko-technickej spolupráce MŠ SR	
19. Jaroslav Hnatič	generálny riaditeľ sekcie cestnej dopravy MDPT SR 	
20. Dušan Pajdlhauser	generálny riaditeľ sekcie železničnej dopravy MDPT SR 	
21. Ján Ružička	vedecký tajomník CC SR, ÚNMS SR	
22. Magdaléna Grellnethová           	riaditeľka odboru medzinárodnej spolupráce v CR MH SR	
23. Anna Blažová	zástupca riaditeľa 3.TEO MH SR 	
24. Peter Gregor 	teritorialista 3.TEO MH SR	
 25. Vladimír Fatika	 Protokol Ministerstva hospodárstva SR	

ZLOŽENIE
ruskej delegácie  10.zasadnutí Medzivládnej komisie pre obchodno-hospodársku, vedecko-technickú a kultúrnu spoluprácu medzi Slovenskou republikou a Ruskou federáciou  v Moskve, 8.-9. apríla 2002

Členovia oficiálnej delegácie:

ŠUVALOV			-vedúci Aparátu vlády Ruskej federácie - minister Ruskej federácie
Igor Ivanovič   		predseda ruskej časti MVK

PISKOPPEĽ			- námestník ministra ekonomického rozvoja a obchodu 
Roaľd Ferdinadivič		  Ruskej federácie
				podpredseda ruskej časti MVK

SARIŠVILI			- zástupca vedúceho odboru Sekcie krajín Európy Ministerstva  
Grigorij Naskidovič		   ekonomického rozvoja a  obchodu Ruskej federácie
				zodpovedný tajomník ruskej časti MVK

AKSEŇONOK		- mimoriadny a splnomocnený veľvyslanec Ruskej federácie
Alexander Georgievič		  v Slovenskej republike  

MAZILOV                            - obchodný predstaviteľ Ruskej federácie v Slovenskej
Alexandr Vladimirovič	   republike

MATLAŠOV                        - 1.námestník ministra energetiky Ruskej federácie
Ivan Andrejevič		

MICHALEV                         - štátny tajomník, 1.námestník ministra poľnohospodárstva
Anatolij Andrejevič		   Ruskej federácie
				
KOLOTUCHIN                   - námestník ministra financií Ruskej federácie
Sergej Ivanovič		

MITIN                                  - námestník ministra priemyslu, vedy a technológií Ruskej
Sergej Gerasimovič		  federácie

RACHAJEV                         - námestník ministra kultúry Ruskej federácie
Anatolij Izmajlovič		

REŠETNIKOV                    - námestník ministra Ruskej federácie pre jadrovú energiu
Evgenij Alexandrovič		 

SMIRNOV                           - námestník ministra dopravy Ruskej federácie
Nikolaj Grigorjevič		

KOROVKIN			- 1.námestník predsedu Štátneho výboru pre normalizáciu a 
Igor Alexejevič		   metrológiu Ruskej federácie

BARINOVA		- podpredseda štátneho výboru pre stavebníctvo a bytovo-   
Larisa Stepanovna	     	   komunálny komplex Ruskej federácie

NOVIKOV			- podpredseda Výboru pre vojensko-technickú spoluprácu so  
Michail Alexejevič		   zahraničím Ruskej federácie

KROTOV			- vedúci sekretariátu vedúceho Aparátu vlády Ruskej
Andrej Vladislavovič 		   federácie

AVDEJEVA			- poradca Sekcie medzinárodnej spolupráce Aparátu vlády 
Larisa Vjačeslavovna		   Ruskej federácie

ALEXEJEV			- vedúci odboru 4.Európskej sekcie Ministerstva zahraničných
Jurij Michailovič		   vecí Ruskej federácie

KOVALEV 			- zástupca vedúceho oddelenia zahraničného majetku Ministerstva
Vladimir Evgenjevič		   majetkových vzťahov Ruskej federácie

KOZLOV			 
Viktor Vasiljevič		- generálny riaditeľ ZAO „ATOMSTROJEXPORT”

KOSOV			 
Nikolaj Nikolajevič		- 1.námestník predsedu „Vňešekonombanka”

 

Experti:

KRUPENKOV		 
Vjačeslav Viktorovič		- riaditeľ firmy „Eximgaz” OOO „Gazexport”

NEUMYVAKIN		 
Pavel Ivanovič		- predseda predstavenstva Prvej česko-ruskej banky

URSULJAK			 
Denis Vladimirovič		- vice-prezident „Vneštorgbanka”

BABIČEV			- poradca vedúceho Aparátu vlády Ruskej federácie 
Vladimir Stepanovič		

BADENKOV			 - námestník generálneho riaditeľa OAO  „TVEL”
Anton Jurijevič
		
GARMAŠ			- poradca Výboru RF pre vojensko-technickú spoluprácu so 
Sergej Pavlovič		   zahraničím 

FEDOTENKO		- zástupca vedúceho odboru ropnej spoločnosti „JUKOS” 
Vladimir Anatoljevič	
	
KEBADZE			- zástupca vedúceho Odboru spolupráce s krajinami Východnej  
Sergej Georgijevič		   Európy ZAO „Atomstrojexport”

KOBJAKOV			- vice-gubernátor Kemerovskej oblasti 
Anton Anatoljevič		

LEBEDEV			- hlavný expert „Rosoboronexport” 
Alexandr Sergejevič	
	
MIRICHANOV		- splnomocnený predstaviteľ republiky Tatarstan pri prezidentovi 
Nazif Muzagidanovič		

MOCHAŇ			- vedúci  odboru zdravotníckej  techniky Ruskej akadémie 
Vitalij Vladimirovič		   lekárskych vied

SOROKIN 			- vedúci sekcie priemyselnej a investičnej politiky v strojárstve
Nikolaj Timofejevič		   Ministerstva priemyslu, vedy a technológií Ruskej federácie

KASJANENKO		- zástupca vedúceho sekcie priemyselnej a investičnej politiky Alexandr Sergejevič		   v strojárstve Ministerstva priemyslu, vedy a technológií Ruskej
				   federácie

SINEBOK			- predseda predstavenstva OAO „Azovskyj morský prístav” 
Adrijan Valentinovč		

SUCHOV			- zástupca vedúceho sekcie medzinárodnej spolupráce Ministerstva
Evgenij Michailovič		   poľnohospodárstva

CHALIKOV			- námestník ministra hospodárstva a protimonopolnej politiky
Rišat Nurachmanovič		   republiky Baškortostan

CHOCHLOV		- poradca predstavenstva Prvej česko-ruskej banky
Valerij Michailovič

ČEBURAJEV		- zástupca vedúceho sekcie zahraničných dlhov Ministerstva 
Evgenij Nikolajevič		   financií Ruskej federácie

VOLKOV			- vedúci odboru sekcie zahraničných dlhov Ministerstva financií
Vladimir Alexejevič		   Ruskej federácie
 
ŠTAGER   
Viktor Petrovič		- námestník predsedu vlády Sverdlovskej oblasti

VOLKOV			
Anatolij Alexejevič		- riaditeľ spoločnosti „AviaRos”

MUKOSEJEV		- vedúci sekcie medzinárodnej spolupráce Ministerstva 
Andrej Antiochvič 		   priemyslu, vedy a technológií Ruskej federácie

VOLKOV			- vedúci odboru sekcie medzinárodnej spolupráce Ministerstva
Nikolaj Nikolajevič		   priemyslu, vedy a technológií Ruskej federácie

SOROKINA			- špecialista sekcie medzinárodnej spolupráce Ministerstva 
Irina Anatoljevna		   energetiky Ruskej federácie

SJOMIN			-    
Evgenij Jurjevič

Príloha č.2

ZLOŽENIE
slovenskej časti Medzivládnej komisie pre obchodno-hospodársku, vedecko-technickú a kultúrnu spoluprácu medzi Slovenskou republikou a Ruskou federáciou
na   10. zasadnutie MVK konané v Moskve v  dňoch  8. - 9. apríla 2002

1.	Ľubomír Harach	predseda slovenskej časti MVK 
minister hospodárstva  SR	
2.	Peter Brňo	podpredseda slovenskej časti MVK
štátny tajomník MH SR	
3.	Miroslav Mečár	tajomník slovenskej časti MVK 
riaditeľ 3. teritoriálneho odboru   MH SR	
členovia komisie	
4.	Jaroslav Chlebo	štátny tajomník  MZV SR	
5.	Vladimil Podstránsky	štátny tajomník MF SR	
6.	Jozef Pivarči	štátny tajomník MO SR	
7.	László  Könözsi	štátny tajomník MP SR	
8.	Peter Ťapák	štátny tajomník MVRR SR	
9.	Milan Gacík	štátny tajomník  MK SR	
10.	Michal Balog	štátny tajomník MDPT SR	
11.	Martin Fronc	štátny tajomník MŠ SR	
12.	Ján Michalko	vedúci úradu MV SR	
13.	Dagmar  Repčeková	generálna riaditeľka sekcie dvojstrannej obchodnej spolupráce MH SR	
14.	Ján Oravec	generálny riaditeľ sekcie hospodárskej stratégie MH SR	
15.	Igor Furdík	mimoriadny a splnomocnený veľvyslanec SR v RF	

ZLOŽENIE
ruskej časti  Medzivládnej komisie pre obchodno-hospodársku, 
vedecko-technickú a kultúrnu spoluprácu medzi Slovenskou republikou a Ruskou federáciou   na 10.zasadnutí v Moskve

ŠUVALOV			- predseda ruskej časti MVK,
Igor Ivanovič			  vedúci Aparátu vlády Ruskej federácie
                                                  minister Ruskej federácie 

PISKOPPEĽ			- podpredseda ruskej časti MVK,
Roaľd Ferdinadivič		  námestník ministra ekonomického rozvoja a obchodu Ruskej   
                                                 federácie

SARIŠVILI			- zodpovedný tajomník ruskej časti MVK,
Grigorij Naskidovič		   zástupca vedúceho odboru sekcie krajín Európy Ministerstva  
   ekonomického rozvoja a  obchodu Ruskej federácie 

			Členovia komisie

AKSEŇONOK		- mimoriadny a splnomocnený veľvyslanec Ruskej federácie
Alexander Georgievič		  v Slovenskej republike  

MICHALEV	 		- štátny tajomník, 1.námestník ministra poľnohospodárstva            Anatolij Andrejevič		   Ruskej federácie

MOLČANOV		- námestník ministra kultúry Ruskej federácie
Denis Vladimirovič
 
KOLOTUCHIN                    - námestník ministra financií Ruskej federácie
Sergej Ivanovič		

KOROVKIN			- 1.námestník predsedu Štátneho výboru pre normalizáciu a 
Igor Alexejevič		   metrológiu Ruskej federácie

MITIN                                   - námestník ministra priemyslu, vedy a technológií Ruskej
Sergej Gerasimovič		   federácie

NOVIKOV			- podpredseda Výboru pre vojensko-technickú spoluprácu so  
Michail Alexejevič		   zahraničím Ruskej federácie

REŠETNIKOV                    - námestník ministra Ruskej federácie pre jadrovú energiu
Evgenij Alexandrovič		 

SMIRNOV                           - námestník ministra dopravy Ruskej federácie
Nikolaj Grigorjevič		

MAZILOV                           - obchodný predstaviteľ Ruskej federácie v Slovenskej republike 
Alexandr Vladimirovič	

AVDEJEVA			- poradca Sekcie medzinárodnej spolupráce Aparátu vlády 
Larisa Vjačeslavovna		   Ruskej federácie

MATLAŠOV			- 1.námestník ministra energetiky Ruskej federácie 
Ivan Andrejevič		

KOVALEV 			- zástupca vedúceho oddelenia zahraničného majetku Ministerstva
Vladimir Evgenjevič		   majetkových vzťahov Ruskej federácie

VETA				- starší poradca Štvrtej Európskej sekcie Ministerstva 
Alexandr Ivanovič		   zahraničných vzťahov Ruskej federácie			

KOSOV			- 1.námestník predsedu „Vňešekonombanka” 
Nikolaj Nikolajevič		

ČERNYŠEV			- viceprezident - podpredseda správnej rady „Vneštorgbanky” 
Anatolij Sergejevič		

NEUMYVAKIN		- predseda predstavenstva Prvej česko-ruskej banky 
Pavel Ivanovič		

KRUPENKOV		- riaditeľ firmy „Eximgaz” OOO „Gazexport” 
Vjačeslav Viktorovič